Komisijos Sprendimas
1990 m. liepos 30 d.
iš dalies keičiantis Sprendimą 82/913/EEB dėl Pietų Afrikos Respublikos įmonių, patvirtintų importuoti į Bendriją šviežią mėsą, sąrašo
(90/433/EEB)
EUROPOS BENDRIJŲ KOMISIJA,
atsižvelgdama į Europos ekonominės bendrijos steigimo sutartį,
atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules ir šviežią mėsą iš trečiųjų šalių [1] su paskutiniais pakeitimais, padarytais Direktyva 89/662/EEB [2], ypač į jos 4 straipsnio 1 dalį ir 18 straipsnio 1 dalį,
atsižvelgdama į 1976 m. gruodžio 21 d. Tarybos direktyvą 77/96/EEB dėl parazitinių kirmėlių (trichinella spiralis) ištyrimo iš trečiųjų šalių importuojant šviežią naminių kiaulių mėsą [3] su paskutiniais pakeitimais, padarytais Direktyva 89/321/EEB [4], ypač į jos 4 straipsnį,
kadangi Pietų Afrikos Respublikos ir Namibijos įmonių, patvirtintų importuoti į Bendriją šviežią mėsą, sąrašas pirmą kartą buvo parengtas Komisijos sprendimu 82/913/EEB [5] 0su paskutiniais pakeitimais, padarytais 1989 m. lapkričio 3 d. sprendimu;
kadangi Namibijai tapus nepriklausoma valstybe Sprendime 82/913/EEB pateiktą Pietų Afrikos Respublikos ir Namibijos įmonių, patvirtintų importuoti į Bendriją šviežią mėsą, sąrašą būtina iš dalies keisti;
kadangi šiame sprendime numatytos priemonės atitinka Veterinarijos nuolatinio komiteto nuomonę,
PRIĖMĖ ŠĮ SPRENDIMĄ:
1 straipsnis
1. Sprendimo 82/913/EEB pavadinimas pakeičiamas taip:
"Komisijos sprendimas 82/913/EEB, nustatantis Pietų Afrikos Respublikos įmonių, patvirtintų importuoti į Bendriją šviežią mėsą, sąrašą."
2. Sprendimo 82/913/EEB priedas pakeičiamas šio sprendimo priedu.
2 straipsnis
Šis sprendimas skirtas valstybėms narėms.
Priimta Briuselyje, 1990 m. liepos 30 d.